ส่อง MINT กำไรทั้งปี 60 โต 23% แนะซื้อราคาเป้าหมาย 48 บาท
ส่อง MINT กำไรทั้งปี 60 โต 23% แนะซื้อราคาเป้าหมาย 48 บาท
28 พ.ย. 2560

บล.ฟินันเซีย ไซรัส ระบุในบทวิเคราะห์วันนี้ (28 พ.ย.) ว่า บริษัท ไมเนอร์ อินเตอร์เนชั่นแนล จำกัด (มหาชน) หรือ MINT คาดกำไรไตรมาส 4/60 โตดีเทียบไตรมาสก่อนหน้า และ เทียบช่วงเดียวกันของปีก่อนจาก High Season ของธุรกิจโรงแรม ส่วนธุรกิจอาหารแม้รายได้ไม่โต แต่ถูกหักล้างด้วยการบริหารต้นทุนอย่างดีเยี่ยม คาดกำไรปกติทั้งปีนี้ +23% เทียบช่วงเดียวกันของปีก่อนอยู่ที่ 5.6 พันลบ.
ส่วนปีหน้าคาด +15% เทียบช่วงเดียวกันของปีก่อนอยู่ที่ 6.5 พันลบ. จากการขยายตัวในทุกธุรกิจทั้งในและนอกประเทศ ส่วนเงินที่ได้จาก MINT-W5 อีก 7 พันลบ. จะเอาไปใช้ลงทุนและคืนนี้บางส่วนเพื่อลดภาระดอกเบี้ยและเสริมฐานะการเงินให้แข็งแกร่งขึ้น นอกจากนี้ NVDR ซื้อเป็นเดือนที่ 3 ติดต่อกัน และตั้งแต่ต้นปีซื้อไปแล้วถึง 3.9 พันลบ.ราคาหุ้นที่พักตัวลงระยะนี้มองเป็นโอกาสซื้อ ราคาเป้าหมายปีหน้า 48 บาท